ທະຫານແລະລັດຖະກອນໄທ ຊ່ອຍກັນປ້ານ ຄູກັນນໍ້າຖ້ວມ ທີ່ບາງກອກ (ເບິ່ງວີດີໂອກັບສະໄລດ໌)
ພວກທະຫານແລະລັດຖະກອນໄທ ກໍາລັງເຮັດວຽກ ຢ່າງຂຸ້ນຂ້ຽວ ຊ່ວຍກັນປ້ານຄູກັນນໍ້າຖ້ວມ ທີ່ບາງກອກ.
ພວກທະຫານແລະພວກຂ້າລາດຊະການໄທທີ່ບາງກອກກໍາລັງດຳເນີນການຢ່າງຂຸ້ນ ຂ້ຽວເພື່ອປ້ອງກັນໄພນໍ້າຖ້ວມໂດຍການເສີມຄູກັ້ນນໍ້າທາງກໍ້າເໜືອຂອງນະຄອນ ຫລວງບາງກອກ ດ້ວຍຖົງຂີ້ຊາຍຫລາຍກວ່າ 1 ລ້ານຖົງ ບັນດາເຈົ້າໜ້າທີ່ກ່າວໃນເຊົ້າວັນຈັນວານນີ້ວ່າ ໄພຄຸກຄາມນໍ້າຖ້ວມທີ່ຈະໄຫລເຂົ້າ ໂຕເມືອງນັ້ນໄດ້ຜ່ານພົ້ນໄປແລ້ວ ແຕ່ທາງການໄທໄດ້ພົບເຫັນຈຸດອ່ອນໃໝ່ໃນການ ປ້ານຄູກັ້ນນໍ້າໃນພາກເໜືອຂອງນະຄອນຫລວງ ບ່ອນທີ່ສູນອຸດສາຫະກໍາແຫ່ງນຶ່ງ ໄດ້ຖືກນໍ້າຖ້ວມໃນວັນຈັນວານນີ້ ພວກເຈົ້າໜ້າທີ່ເຫລົ່ານີ້ກ່າວວ່າ ພວກເຂົາເຈົ້າມີ ເວລາຮອດຕອນແລງວັນພຸດມື້ອື່ນນີ້ ເພື່ອສ້າງຄູກັ້ນນໍ້ານັ້ນ ໄພນໍ້າຖ້ວມຍັງໄດ້ສ້າງຄວາມເດືອດຮ້ອນໃຫ້ປະຊາຊົນຫລາຍລ້ານຄົນເຊ່ນກັນໃນ ກໍາປູເຈຍ ສປປ ລາວ ແລະຫວຽດນາມ ປະຊາຊົນຈໍານວນຫລາຍກວ່າ 300 ຄົນ ເສຍຊີວິດທີ່ໄທ ບ່ອນທີ່ມີການບັນລະຍາຍກັນວ່າ ເປັນໄພນໍ້າຖ້ວມຄັ້ງຮ້າຍແຮງທີ່ ສຸດໃນປະວັດສາດໃນຮອບ 50 ປີຜ່ານມາ ໃນວັນອັງຄານມື້ນີ້ ຫວຽດນາມກ່າວວ່າ ຈໍານວນຄົນເສຍຊີວິດໄດ້ເພີ່ມຂຶ້ນເປັນ 55 ຄົນແລ້ວ ບັນດາເຈົ້າໜ້າທີ່ລັດຖະບານໄທໃນເຂດແນວໜ້າທາງກໍ້າເໜືອຂອງບາງ ກອກໃນ ວັນອັງຄານມື້ນີ້ຮຽກຮ້ອງໃຫ້ພວກທະຫານແລະຂ້າລາດຊະການດຳເນີນຄວາມພະ ຍາຍາມຂອງເຂົາເຈົ້າເພີ່ມຕື່ມໃນການຮັບມືກັບໄພນໍ້າຖ້ວມນັ້ນ